Längt (Physik)
D'Längt ass eng physikalesch Gréisst.

Si bezeechent d'Ausdeenung vu physikaleschen Objeten an hir Distanzen zueneen. Si ass iwwer Moossvirschrëften an d'Längtennorm definéiert. D'Formelzeechen vun der Längt ass de klenge Buschstaf , hir SI-Eenheet de Meter . Fir Weeër- a Boulängte gëtt als Formelzeechen  benotzt.

Am Kader vum SI-Eenheetesystem ass d'Längt eng Basisgréisst, vun där aus aner Gréissten opgebaut ginn.

D'Längtemiessung gëtt mat Moossstief vun enger bekannter Längt gemaach. D'Längt vun Distanze vun zwéi Punkte respektiv vun engem Moossstaf gëtt an der klassescher Physik als konstant ugesinn. An der spezieller Relativitéitstheorie ass d'Längt awer ofhängeg vum relative Beweegungszoustand vum Observateur, et schwätzt ee vun enger relativistescher Längtekontraktioun.

Kuckt och 

 Längtemooss 
 Längt (Mathematik)
 Geographesch Längt an Astronomesch Längt als Koordinaten op der Kugel
 Gréisstenuerdnung (Längt)

Physikalesch Gréissten
Moosstechnik